Chapra: Bible for 1 John, 2 John, 3 John, Jude

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

1 John

Chapter 1

¹Yu chtakchiri , maznargini , misha pargini chiptini , misha kuwini patatrangu an kuz tarashecha. ²Ashritam , tarashe kamanimcha , misha pargitamniya anocha isha tachitkashniya. Ichingruni kamanrangniya tarashish urutmashe siyatsi , Aparshini tako an camanimcha ichingrotsni.³Ashriya yuwa pargini misha maznargini , kamanrangtamnicha siyatsi , ashriya sisa chinashe payumama iyapta. Isha chinashni Apallmuncha misha wipamun Isusmuno. ⁴Misha yandargitamniya ne kuzi siyama ashriya ichingruni ungirtashni tatsamriya.⁵in watacha uwa kuku maznargini ano uwamnu anmonsha siya kamankina :Apanll sincha uwashu tunim nduncha. ⁶y uwapa ipunaknicha tuni tunimush nakuni, ngichkiniya itrusha watan nda zurmari xapshganiwa. ⁷itrusha sinusha nakuni, wana tamapri ashru sin, takniya washnand chinamama, wip isussha ursir iya yutrishishrini tachinkiya.⁸isha yutrishishirini nduncha tuni, yanastatam ingichkiniya watam nda y uwamun mangini tatkiniwa zurmari atu anotsi ⁹itru yutrishishretsni kamankuni, watacha zurmarisha tsinsaro yutrishishretsni tachingmama ¹⁰yanatsi nu yutri targuezni atuni,waygichrirem inakniya Apanlletsi watam nda mangunkiniwa .

Chapter 2

¹Zuwanche , yandakna ne kuzi siyama nda yutritshishush pantsamama.Watam tputs yutritshishush pantsakchinari , ashriya tarcha kurakrini Aparni , Isuscha yutritshishrini nduni ancha. ²Ucha yutritshishe yarmapni , itrusha nda iyamamrita ichingromcha tsapurnasi. ³Ashrucha yasakshniya , wandaya kamachtamrinetsni payukuni.⁴Tputs atinari: "Yasatna Apanlletsi" itrusha nda kamachtamrinetsni payuko , ashriya waygichrircha , watam zurmarisha nda tachitkiya Apanlletsi. ⁵Itrusha yuwsha Apanlle kuk payuko , zurmarisha , anush tputs Apanll wanasrimshe chinashish wayakya . Ashrucha yasakshniya Apanlle chinakni anotsi. ⁶Yu tputs Apanlle tachitaknicha atu ashriya Isus tamarangpre ashtachiya taku.⁷Zuwanche , nda yandagma kanesche kamachtashi , ashriya kamachtashish sirapichcha yuwari chtakchiri payurgis ancha. Kamachtashish sirapich kuz maznargis ancha. ⁸Itersha na yandagi an kanesche kamachtashi , izuro zurmarta isusmun anmunsha siyamno , watam tunimush takniwa , na misha zurmarisha tuwasnichiya.⁹Yu tputs tuwasnemushcha taki atu itrusha zonlle natsaku , wand tunimush takya. ¹⁰Yu tputs zonlle chinako tuwasnemush takya ashriya uwash nda tutshish tachiya, ¹¹Itrusha yu tputs zonlle natsako tunimushpaz ashro takya , tunimushpaz ashritam nakya ; ashriya usha nda yasachiya yapeja nach , watam tuneru anush wach pamam pinasakuwa.¹²Siyam yandakna, chinakuri iparempazi ashro, watam na yutrishishiris yaramshtawa Isusmun sura. ¹³siyam yandakina, apapamis, watam si yasasawa yuwam chtargu anotsi. siyam yandakna,kanungasemis,watam si kasiransawa yutritatsi. yandakna siyam nlluramis , watam si yasasawa aparetsni. ¹⁴Yandakna siyam apapamis, watam yuwamun chtargu ano yasasawa. siyam yandakna, kanugasemis, watam kizprisawa, apanll kuk siyashtawa, misha yutrita kasiyansawa .¹⁵Chinarintspa tsapurnasetsi yu tsapurnasush taru anotsi. yu tsapurnase chinaku, tamareja Apanlle chinash payuch.16 ¹⁶yu tsapornashuch ichingru taru -- an nutsas tamrashni, anmunsha kchuz tamrashni misha tsapurnas ungirtashni, nda Apanll tarashi --watam nda Apanllchichiwa, tsapurnascha tarashi. ¹⁷Na tsapurnasush tamrashish takiya , itrusha yuwsha Apanlle kuk payuko urutamrisha tachiya.¹⁸Nlluris , nimrishacha na zari . Ashritam na maznaksa apanllputs nanllu anotsi , na zar zapan apanllputs kusrangsincha . Anmuncha yasayruni nimrishcha na zari atina. ¹⁹Shitungrangiya iyashu , itrusha nda iyashchimno , watam iyashchinariya , tachnapri iyasho. Itrusha shitungatraksin wanatsi tuyamdargiya uwin nda iyashchimno.²⁰Itrusha siya Apanllcha ipusmarni , misha ichingrus siy yasaksa zurmarta. ²¹Nda yandakna yu nda yasaris anotsi , nda watam siy yasatischa ngichkuch zurmamish kuz duncha.²²¿Chakaja waygichrir ashriya yuw isuso Apanlleja wipa atu ancha? Ashriya in tputs apanllputscha , watam gatkuwa Apanlle misha wipatsi. ²³Misha tputs isuso ngatku ashriya Apanlle gatkitamcha. Ashriya yuwsha isuso chinaku wapretssha chinaktamcha .²⁴Ashiriya sisa, kamaningtsa yuwa chtakchiri maznargis anutsi, anrisha payutssa sista. sisa yuwa chtakchiri maznargis anis anrisha payutssa sista, mangis tatkus Isusmun wapresha watatamta. ²⁵watacha Apanlla iyam kasargasha: tarashish urutmashi. ²⁶yandakna yuwam apanchiche taxikna anoma nda Apanlle kasamama.²⁷Ashiriya siyam, Apanll wane zanganrango an siyash takiya. Itro nda zandaksa nllitri siya tayaspatachu anutsi, itrusha apanll wan siya tayasptakiya si yuwa ichingro yasamam zankis anotsi. Apanll zurmari tayapstakiya nda ngichkiya. ashiriya anri tachitkus tantsa yuwari Apanll tayapstairanllu anrita , mangonaktsa washnad apanlletsi ²⁸Natritamsha, zuwanche, nu tachinllpa anri chchitantsa washnanda Isussho. mayamaha Isus kuskachu wanatsi tuyamdacho pazichich yuwash Isus kuskachu ansho. ²⁹Si yasatischa Apanll zurmaricha, yasartamniya yuwsha zurmari ashko ashriya Apanllmun nllurtarngiya.

Chapter 3

¹Napangints maymasheja chinashish iyam Aparni panarang , nasha iya Apanlltischa wipa at , ashriya iya atiya.Nimuncha chinashish , tsapurnas nda iya yasaksha , watam nada Apanlle yasasrnawa. ²Zuwanche , na isha Apanlltnicha wipa , itrusha nda kamanriya yu ashruni tachni anotsi.Yasatnicha Isus kuskacho anotsi , wana tamapri ashritam tachniya , ashriya uwachsha kchiptini pangchinya yu ashru anrita. ³yuwsha ne kuz zurmari payuku an minush zari uwamun wanatsi mang yarchiya wana tamapri ashchiya.⁴Ichingro tputs yutritshishush pantsamach ashku mantsir ashkiya, watam yutritshishush pantsakuch Apanlle kamachtamrini kapetakchi. ⁵Siy yasatischa Isuso Apanll zanganrangiya yutritshishe tachingmama .Watam uwash yutritshish nduniwa. ⁶Minamtem tputs isusush tachitko nda yutritshishush pantsakiya. Ashritancha minamtem tputs yutritshishush tako isuso nda pargiya nduntam yasachiya uwatsi.⁷Zuwanche mamarparintspa. yu zurmari waneku an , isus tamapare ashicha zurmarta. ⁸yuwsha pantsaku an yashingchichcha, watam yashing chtakchu anshri pantsamam chtarguwa. Nimuncha chinashish Apanll wipa zanganrangsha yashingo wizpur kasimama .⁹Ashriya tputs Apanllmun nllurtargu an nda yutritshishush pantsakiya watam Apanll kuk wachpaz ashru uwash takuwa.Ashriya usha pinascha arang yutrishishush pantsamama watam Apanllmun nllurtarguwa. ¹⁰Nimuncha Apanll wipaw misha yashing wipaw wanpata natstaknaya. Yuwsha mantsir ashku an nda Apanllush tachitkiya, misha ashritamcha yuwsha nda zonlle chinaku anu.¹¹Ashri in watacha kuz ichingrus maznargis chtakchiri ansho , chinangtsa sanpatata, ¹²nda Kainrini tamarangpri ashro yutritmuno zonlletsta pachargiya. Ashriya ¿mayamaja pacharang? watam mantsir chinarguwa , itrusha zonchshsa wanasir chinargiya.¹³Ashriya punirastarintspa , zuwanche , tsapurnasshuch natsaktati siyatsi. ¹⁴Isha yasatnicha tsipatse tushiyruni tarashish urutmash takniya watam zuwanlletsni chinakniwa.Yuwsha zonlle nda chinaku an tsiparpaz ashru takiya. ¹⁵Misha yuwsha zonlle natsaku an wapachcha. Ashriya yasatischa tarashish urutmash wapcham nduncha.¹⁶Nimuncha yasakshniya chinashetsi , watam Isus watsipno nda panchindraguwa iya chinako. Ashriya isha pachinchezni tsipanetsni zuwanllni wamina. ¹⁷Yuwsha tputs tsapurnasshuche machi payuko , itrusha zonlle pakta pishtaku anoo nda nayniko ¿tamareja Apanlle chinash uwash pangchich? ¹⁸Ashriya zuwanche chinarinchpa kuketsish misha nepetsish , ashriya zurmari tuminungcha chinaashetsi.¹⁹Nimuncha yasakniya zurkini anotsi ashritam mangini Apallmun tatkinya. ²⁰Watam mangini xaraknari , Apanllsha mangetsni kasiruwa anmunsha natstakya. ²¹Maznagtsa nduna mangini xaraku ashriya zurmari chinakniya Apanlletsi. ²²Ichingro mashkini anoo tuminchiniya uwamno.Watam payukniwa kamachtaku anotsi anmunsha tarashni wansrimshe yamdachniya Apanllema.²³In watacha kamachtamrini -- isha wipamun isusmun mangini tatchniya misha isha yanpata chinachniya, watam Isus wana kamachtarguwa. ²⁴Yuwsha tputs wamachtashe payuku Apanllpa tachiya , Apanllsha uwapta. Anmunsha yasachniya Apanll iyash taku anotsi,wanatsi wizpur panargu anmuno.

Chapter 4

¹Zuwanche , mangis tatintspa wizprizmuno , nduna Apanlle wizpur tsiyatku anotsi , watam zapan tamapingampan tsapurnasush kuschiya. ²2 Ashriya nimum Apanlle wizpur yasaksa -- ichingro wizpriz Isuso nutsasem kinarangcha atu ashri an Apanll tiptsiri , ³misha wizpriz nda isuso yasaru an nda Apanll tiptsiri.Ashriya in apanllchputscha tiptsiri, yuwa maznakus kusachpri targana ancha ashriya na tsapurnasuscha.⁴Sisa apanllchichtischa , zuwanche , misha kasirangsa , watam Apanll wizpor siyash takuwa tsapurnasetsta kasirya. ⁵Ushtisin tsapurnasush taknaya ,ashriya tsapurnasimri maznakiya uwatsi. ⁶Isha Apanllcha tiptsiri. Yuwsha Apanlle chinako an iya maznakiya. Misha yuw nda Apanlle chinako an iya nda maznakiya. Nimumcha yasakshniya Apanlle wizpur zurmarta nda mamarpamama.⁷Zuwanche chinayni yanpatata , watam Apanll iya chinakuwa , ashriya ichingro chinamshi an Apanllmun nllurtargiya misha Apanlle yasarya. ⁸Tputs nda chinaku an Apanlle yasareja , watam Apanll chinamshiwa.⁹Ashriya nimuncha Apanll chinashe yamdargasha iyama , Apanllsha wipa minamtatsta zanganrangiya tsapurnasshu isha tamama uwamanda. ¹⁰Incha chinaashi , Apanlle chinargini anmuno ashrang nda , Apanllcha iya kizpur chinargasha ashrucha iyam wipa minamtatsta zanganrangsha yutritshishe yarmama.¹¹Zuwanche, apanll iya kizpor chinargiya, isha ashritam yanpata chinayni. ¹²Ayamamti apanlle pargezni. yanpata chinakuni, Apanll iyashcha ¹³Uwamun yasarginiya usha iyamamo , watam kanich wanasrimshe zanganranguwa iyama. ¹⁴Isha tachitkuni apanche wip parginiya. Isha targinya apanll wipa zanganrangiya tputse tsapornasshuche tapachindamama.¹⁵Nllitritaa tputs isuso Apanllcha wipa atu , Apanllsha uwa chinachiya , usha Apanlle chinachtamtiya. ¹⁶Ashritam yasakniya misha mangini tatkiniya Apanll iya chinaku anotsi. Apanll chinamishcha ashriya ichingrusin chinashipa taksin Apanlle chinakiya , Apanllsha uwa chinaktamta.¹⁷Nimuncha chinashish wanasrimish iyash taksha , mangini tatmama Apanll kuskachu ansho , watam Apanll chinashipa taku , isha tsapurnasush ashkitamniya. ¹⁸Punimam chinaashish nduncha. Watam zurmari chinakuch punimam nduni ashriya waneeshe punikchi.Yuwsha puniku an nda wanasir chinaashe payukiya.¹⁹Isha chinakniya , watam Apanllma chtaru iya chinarguwa. ²⁰Tputs tachiya:"Chinaktna Apanlletsi" itrusha zonlle natsaku , ashriya waigichrircha.Watam zonlle pakta nda chinakuwa , tamareja nda paku anotsnasha chinach ashriya Apanlle chinamam pinascha. ²¹Ashriya in watacha Apanll kamachtamrini payumama:Tputs Apanlle chinako , zonllesha chinaktamcha.

Chapter 5

¹Yu waritaru anta isusmun mang tatku Apanllmun nllurtargiya. itrusha yu waritaru anta apanlle chinaku watatam nllurtargu anu chinaktamcha ²Anmun yasakniya chinamama apanlle wipa, apanlle chinakuni yuwa kamachtaku ano tuminkiniya. ³watacha an chinashi Apanllema; yuwa atu ano tuminkuni. Watam yu kamachtamrini atu an nda mbamawa.⁴Inchingrusin Apanllmun nllurtargu an tsapurnase kasikiya. Ashriya in watacha tsapurnasshuche kasikni an mangini tatkini anmuno. ⁵¿chakaja tsapurnase kasich?Yuw tputs mang tateru Isuso Apanllcha wipa atu an kasichiya.⁶Watacha yuw kusrangu kungumun misha ursirmuno an Isuscha , nda kungumnumrita ursirmuntamta. ⁷Ashriya tuchip tarashe kamankiya: ⁸kanich wnasrimshi , kungo misha ursiri. Insha tuchip kuz minamri chinashish payukniya.⁹Isha tputse tarash payukuni , Apanllnasha tarash kasirya. Ashriya Apanll tarash watacha , wipa tarash kamanku ancha. ¹⁰Yuwsha Apanllmun wip mang tatku ashri uwa tarash payukiya wanshota. Misha yuwsha tputs nda Apanllmun mang tatku waigichrirem inakiya , watam Apanlle tarash nda mang tatkuwa wipa kamanrangu anotsi.¹¹Ashriya tarashish watacha:Apanllsha panargiya tarashish urutmashi wipamno. ¹²Yuwsha tputs wipamun mang tatko tarashish urutmashe payukiya , itrusha yuwsha nda Apanllmun wip mang tatko an tarashish urutmashe nda payuchiya .¹³Ashriya ne kuz siyam yandargina , yuwis Apanllmun wip mangis tatkis anoma , yasamama tarashish urutmash payuchis anotsi. ¹⁴Ashritam chinashish minamri payumama Apanllmuno , watam isha mashkachuni yuwa wana zanku anochsha , Apanllsha iya maznakiya. ¹⁵Ashriya iya Apanll maznakcha , yuwa mashkini anotsi .¹⁶Wanari tputs zunlle yutri ashku paku itrusha nda tpuste pachaku , ashriya zonllem Apanllpa mashchiya , Apanllsha taraashe panachiya , mantsir ashku anocha ati nda pachashetsi. Tarcha yutritshish tsipatsush natrich anu , ashriya anomaja Apanllpa mashantsa ate nda. ¹⁷Ichingro mantsir chinashish yutricha; taritamcha minam yutrishish itrusaha nda pachashi.¹⁸Yasatnicha ichingrusin apanllmun nllurtargana an nda yutritshishush pantsakiya; watam Apanllsha wana ksutkuwa nda yashing tupantsmama. ¹⁹Yasartamnicha yanatsta Apanllchichnicha , yashingsha tsapurnasush takiya.²⁰Misha yasatnicha Apanll wip kusrangu anotsi ashriya iyamsha chinashish mangonmam wayargiya , isha kamiran yasamama yu zurmamshi anotsi. Ashritam takniya yu zurmamshi ansho, wipash Isussho.Ashriya usha zurmari Apanllcha tarashish urutmashi. ²¹Zuwanche apanllputse chinarintspa,

2 John

Chapter 1

¹An wachin siya kizatsis ipasmatsis anmansha ipariets tamtis, chakawmasazis na chinaktana zurmarta nda nuwamta, chinaktamsincha tpats ichingtasna yasarna anin zarnatsi. ²zarmamis iyash takita anmansha urutamori iyash takiya. ³Apanll chinargiya, naynirngiya anmansha wanasrimish iyapacha, an Apanlliwa watam wapriwa Jesucristo , watam wipawa wapa zarmari kchinamischa.⁴Na mangi ksakna kapango tarusi parnguri ashpatam iparshtish tachitkitamnaya zarmanshisha; wanasrimish iyashcha isha anash tachitrangniya in kamachtarnga an Apanllcha. ⁵In natri na shiya kamankina kiza, na nda yandakezi kamachtam keneschtsi, Itrisha yasarnginya tarangiya chtakchiri, tarangiya, maya ashtachinch chinayni minowatstamta. ⁶Itrisha insha chinashish, mayatse payachne namama watacha kamachtamrini. In watacha kamachtamrini shi ya maznarngish ana chtakchiri, shi anash tachitachsha uwasha.⁷Watam zapan waygichrir shitangenlliwa tsaparnassha, anmansha uwshtisin nda mang tatranaya Isucristo kasrangu ana tsapurnasshuch. In wayngiichrirsincha anmansha Apallpatssincha. ⁸Napangits sanatsi tarashish, sisa nda kanatsipmama wanasrishetsi yaw ichingras iyatam tarawaztangini antamni yachniya tarashish uratmashetsi.⁹Aspatam ngatkonawa nda tahitkarya Isusshu tayapstaku anatsi, watam uwash Apanll ndaniwa. Yawasha tachitkana tayapstaku anshtisin taksincha washnand waparpat wipapta. ¹⁰Siyash kaskachu tputs ngatangtsa tayapstachinllpa takchu sisa pnagishis tapshtorintspa nduntam tarimta tatssa. ¹¹Mayamshta tpats ampane tamarimta tachich takchimarecha uwashi tachitenicha manstsrimshishu.¹²Tarcha zapani machta yandamama, Itrisha nda zandkina yandamama kiraksha anmansha kaka yandamama kiraksha anmansha kaku anpata. Itrisha kutaktana naman siyapi anmansha tsiyatmama tasasartayrani mangini ksamama tatsamruni. ¹³Pamanish wip ipasam tamarimta titamcha.

3 John

Chapter 1

¹Wachinsa chinarngiya Gayotsi, yuwta zharmari chimaringu anotsi. ²Chinakitana na mashktana mayamshta shi wanasir namama nda wangoytamama, kanich wanasrimish ksutmama. ³mayamshta mangi kapun ksarngi watam zuwanlli kasersin tarashetsis kamanrangnawa, izuri tachitkiya Apanllsha tarnganya. ⁴Na nda kapunk mangi ksakna maznarguri na nlluri tachitachpasnaya zurmanshishu.⁵Chinangtsa, shi xapshingankcha zarmanshetsi yao waritaku amta tayapstangcha zuwanlletsish anmunsha nllitritawatsi, ⁶chakawin kamunshishash tarashe kamarangnaya, Apanllash pang kamurishishu. Shi wanasir ashkatischa nakna anustishcha Apa. ⁷Llshtisin shitungranganya tsiyatkatsin Isusotsi, nda yarnganya gentilsha. ⁸Isha ashritam yamachniya tputse ipuschiniya ipanshiptini tarawaztachniya zarmainshetsi.⁹Na yandakna yuw waritaka ampata tputsremi, itrisha Diotrefeshsha, nacha chtarngi chinarngi tarngita, nda yarngiya. ¹⁰Ashrucha, na chinnarngi yuwa tarawaz ashkana anotsi, uw a tu an iya machtapa, tayu tritka iya kuz mantsrimshipta. Tayu tritka iya kuz mantsrimshipta nda, nipa mangi kisa tarawzi, wana nda yamaku zawanlltsich wanatsi nda tuyamtaku zanllestamta. Uw watsta atiya zandkitatesa ashmama anmansha tuchinakiya piyama tpats mang tatkana anotsi.¹¹Chinangcha, watsta tuminchpa mantsimshetsi nda amb ashipa wanasrimshi. Yuw wanasir ashka anu Apanllema, Yuw ashku an mantsrimshe nda parngiya Apanlletsi. ¹²Demetriyo tuyamtarngiya ichingrotsrita anmunsha zurmatritam wanatsita. Iysha watatamnicha panktomnicha ta yamindaktamnicha anmansha sisa yasartantischa yanatsi tayamtakni zurmamshetsi.¹³Na payatna zapan machtatsi yandamamtam, itrisha nu nda zandki yandamama purpata anmunsha kaku anpata. ¹⁴Itrisha nu kutakna, pamama mikerita anmunsha tsiyatmamtamta tasasmbayruni. ¹⁵Mapishish siyamtam, Ipunshish siya tamarimta. Ata sisa tamarimta tangtamtsa isusman sura.

Jude

Chapter 1

¹1 Judas, Isusmucha tiptsiri, Jakobo zonlli, watasincha kuruzrango ano, zuwanche apanlli , waparsha kasargiya Isusoma:

2

²Istamama anmunsha anmusha mapiruch tamama anmusha yanpata chinama.³3 Zuwanche, nachgorgina yuwapat waritaru anpata yandamama tuwaimaru iya tapachdaru anotsi ichingroma, No yandakna siyam tuwizpurtamam zurmari tapachdamama mangini tateruni. In watacha Apanll zurmari tayapstarayanllu ano ichingromis Isuschichimis.4 ⁴Ashpatamsha tpus mak tamapri ashru pshirakiya siyapi shanikis ambi. Ushtisin tayapstaknaya ingizetsi . watatsincha an tpus yutritna, chakaja iyam istach Apanlle pantsakni anotsi yutritshishpata.Chakaja ngichich iya minamri chinakni anotsi Apanlletsi, Isukiritotsi.⁵5 Nasha siya chinamam tachichpa, si yasargitatesa ichingro, Apanllsha tapachdargiya minamta tpusts tashitgoyro Ijiptush watsapni, anmusha wanergiya yuwa nda Apanlle tachikana anotsi. 6 ⁶kanich wanasrimshetsha watatam wanerginya yuwamad nda tuminrangna uwa Apanll kamachtargo anotsi,Apansha kadentayru tumanrangiya yuwash kizpor tuneru anshu, wanimama yuwash kuskachu anush zari .⁷Gomorra tamapare ashirusi tpus tarangnaya yaktashu, yuwshtisin yakak watsri tarana anshtisin yutrishishush mantsimshishu tarangnaya. Ushtisin aran yutrishish mantsimshe nachgorgania yuwa nda Apanll kamachtako anotsi. Apanllsha yaktarnetsi wanergiya sumaspata urutamri waneshish tachu anshu. 8 ⁸Tpus yutrit Usha ashritam, wanastatam tupastakiya wanutsetsi. ushtisin ngatrangnaya yuwa kurak atu anotsi, ushtisin tsiyatrannaya ngizetsi tayutritkusna kanich wanasrimshetsi.11 9 ⁹Kanich wanasrimisha Miguel, yashingpa nambrangnaya anmusha nambrangnaya Moisesmam wanutsi, anmunri kasarganniya kamasmatsi anmusha tayutritmama; Itru Migueisha mangutri targiya: " ¡Apanll shiya wanichiya! ¹⁰10 " Itru insha tpus kamasrangiya yuwa machi nda istaro anotsi. ¹¹11 Apanll kizpur wanichiya Watam ushtisin kainrinshini wanung tachitrangnawa , ashriya mamarparsin chinarganniya Balaam istachpri atusna. ushtisin tachitrangnaya koreush chinashi.¹²12 Watasincha tpus yutrita ano patumich tamapri ashru kungush wantsush takiya.Tpustisin washnan shaniersin nda paziksin, wanitri katunkanaya tuwizportaksi wanasta.Anshticin kanint tapri ashru nda sinakiya, kambusrumun nakiya. Ansha tpus yasin tamapri ashriya nda yusikya wanusi, tsimnorni tsipatsi, waxixpre xpuma. 13 ¹³Anshtisin waras tamapri ashru kizpor warastakiya marshu kapotkiya. Ansha tpus ashku an tupastakiya minomsha tputsi wanatsi pazri. Ashtisin tsangach tamapri ashru nda anotsri tamama yuwash wayaku anshu kaninshu Apanll wayargiya urutamrita.¹⁴14 Enokarini tsimbunorni kuwiz ipdaru an tputsi Atangarinchicha nllurangu ano Apanll Enokarinesni mag ptseeku tarkiya : "Maznantsa mangiptsis Apanll tiptsirpa wazapanpa kuschiya kanich wasrimpshta.15 ¹⁵Anshtisin wanichnllniya tpus yutri takna atsi anmusha yuwa Apanlle ngichrangna anotsi anmusha Apanlle tsiyatrankna anotsi."16 ¹⁶An tpus wakurcha, ngillmapni, natsampani.Anstisin tpus ungirtaknaya yuwatsimi yuwa ungirtanda tuwapchinspa atu anutsimrita.¹⁷17 Sisa, zuwanche, chinangis kuz yu tushiranllu tsiyatsi anotsi Aparmunich Isukritumno. 18 ¹⁸Isussha wipnash targiya siyatsi:" Minusha zar tachiya tayutritmapanshta, chakawaa kuzizmun tachichka wantatam yutritush tachitkanya." 19 ¹⁹Watasincha in tpus xarashe wayakna ano; tsapornasshichi, Uwasha kanich wanasrimish nduni.²⁰20 Itru sisa , zuwanche, sanpata chinangis wanasrimshipta Apanllpa tsiyatangis kanich wanasrimshino. 21 ²¹Anmuri chinashish payungis Apanchmunu itrusha kutangis istamama iyamun Aparni isukiritumuno, siyam yushdachiya tarashish urutamrita.²²22 Sanpata istantsa yuwa nda tpus Apanlle mag tatkana anotsi. 23 ²³ksarintspa inllitritastati sumasip narusnapa urutamri waneshish taru ambi. Sanpata chinantsa chinashpatis , Itrusha punintsa ipunmam tpus yutritpata .²⁴24 Apanll shiya ksutakcha uwamun mangish tatkush Apanllmuno. Apanll shiya machchiya uwap tarashi yuwash tuwasneru kurakurtru anshu. Shi mangish kizpor ksakush yutrishetsish tachingasha. 25 ²⁵Watacha an minamri Apanlli iya tapachdaku ano, chakmuno Isukristumno iyamun Aparni, mang ksargiya,kapungo,uwamri kasiru anmusha wizporcha ,ichingromsha zar kuraka kinargiya urutamrita tachu anoma . Wapre.